title: 2011/408/EÚ: Rozhodnutie Rady z  28. júna 2011 , ktorým sa stanovujú zjednodušené pravidlá a postupy sanitačných kontrol produktov rybného hospodárstva, živých lastúrnikov, ostnatokožcov, plášťovcov, morských ulitníkov, vedľajších produktov z nich a produktov odvodených z týchto vedľajších produktov s pôvodom v Grónsku  Text s významom pre EHP

text:
               12.7.2011

               SK

               Úradný vestník Európskej únie

               L 182/24

         ROZHODNUTIE RADY
   z 28. júna 2011,
   ktorým sa stanovujú zjednodušené pravidlá a postupy sanitačných kontrol produktov rybného hospodárstva, živých lastúrnikov, ostnatokožcov, plášťovcov, morských ulitníkov, vedľajších produktov z nich a produktov odvodených z týchto vedľajších produktov s pôvodom v Grónsku
   (Text s významom pre EHP)
   (2011/408/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 203,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Európskeho parlamentu,
   konajúc v súlade s mimoriadnym legislatívnym postupom,
   keďže:

               (1)

               Grónsko je zahrnuté do zoznamu zámorských krajín a území uvedeného v prílohe II k zmluvám. V súlade s článkom 198 Zmluvy o fungovaní Európskej únie (ďalej len „zmluva“) je cieľom pridruženia zámorských krajín a území k Únii podporovať ich hospodársky a sociálny rozvoj a nadviazať úzke hospodárske vzťahy medzi nimi a Úniou ako celkom.

               (2)

               Dánsko a Grónsko požiadali, aby sa v súlade s pravidlami sanitačných a veterinárnych kontrol, ktoré sa vzťahujú na obchod v rámci Únie, povolili veterinárne kontroly medzi Úniou a Grónskom zamerané na produkty rybného hospodárstva, lastúrniky, ostnatokožce, plášťovce, morské ulitníky, vedľajšie produkty a produkty odvodené z týchto vedľajších produktov, ktoré sa podľa prílohy III k rozhodnutiu Rady 2001/822/ES z 27. novembra 2001 o pridružení zámorských krajín a území k Európskemu spoločenstvu („rozhodnutie o pridružení zámoria“) (1) považujú za produkty s pôvodom v Grónsku, ako aj na rovnaké produkty, ktoré vstupujú do Grónska z tretích krajín.

               (3)

               S uvedenými produktmi by sa preto malo medzi Grónskom a Úniou obchodovať v súlade s pravidlami Únie v oblasti zdravia zvierat a bezpečnosti potravín. Dánsko a Grónsko by sa preto mali zaviazať, že zabezpečia, aby boli zásielky produktov expedované z Grónska do Únie v súlade s uplatniteľnými pravidlami Únie týkajúcimi sa zdravia zvierat a bezpečnosti potravín. V prvom rade by oprávnení prevádzkovatelia v oblasti krmív a potravín mali byť zaregistrovaní a uvedení v zozname, a to na základe nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2).

               (4)

               Veterinárne kontroly na miestach hraničnej kontroly v Grónsku by sa mali vykonávať v súlade so smernicou Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (3). Veterinárne kontroly na miestach hraničnej kontroly by sa mali vykonávať v úzkej spolupráci s colnými úradníkmi. Na zjednodušenie uvedených úloh je vhodné poskytnúť príslušným orgánom odkazy na kombinovanú nomenklatúru (KN) uvedenú v prílohe I k rozhodnutiu Komisie 2007/275/ES zo 17. apríla 2007 o zoznamoch zvierat a výrobkov, na ktoré sa vzťahujú kontroly na miestach hraničnej kontroly podľa smerníc Rady 91/496/EHS a 97/78/ES (4).

               (5)

               Príslušný orgán v Grónsku by mal Komisii poskytnúť oficiálne záruky v súvislosti s presadzovaním pravidiel Únie a požiadaviek týkajúcich sa zdravia zvierat v prípade dotknutých produktov. Tieto záruky by sa mali vzťahovať najmä na dodržiavanie uplatniteľných ustanovení nariadenia Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu (5), nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (6), a smernice Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (7). Tieto záruky by mali zahŕňať aj záväzok zabezpečiť dodržiavanie pravidiel týkajúcich sa obchodu v rámci Únie.

               (6)

               V smernici Rady 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a živočíšnych produktoch (8) sa vyžaduje vypracovanie národných plánov monitorovania pre živočíchy akvakultúry. Tieto ustanovenia by sa preto mali uplatňovať aj na Grónsko.

               (7)

               Aby sa umožnil dovoz produktov, na ktoré sa vzťahuje toto rozhodnutie, z Grónska do Únie v súlade s pravidlami o obchode v rámci Únie ustanovenými v právnych aktoch Únie, ako aj aby sa zabezpečila sanitačná bezpečnosť dotknutých produktov, Dánsko a Grónsko by sa mali zaviazať, že v Grónsku sa do dňa začiatku uplatňovania tohto rozhodnutia transponujú a vykonajú príslušné ustanovenia práva Únie.

               (8)

               Okrem toho by sa mali Dánsko a Grónsko zaviazať, že zabezpečia, aby bol dovoz dotknutých produktov z tretích krajín do Grónska v súlade s pravidlami Únie týkajúcimi sa zdravia zvierat a bezpečnosti potravín.

               (9)

               V smernici Rady 90/425/EHS z 26. júna 1990 týkajúcej sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (9) sa ustanovuje zavedenie počítačového systému spájajúceho veterinárne úrady, najmä na účely uľahčenia rýchlej výmeny informácií o zdraví a dobrých životných podmienkach zvierat medzi príslušnými orgánmi (TRACES). Rozhodnutím Komisie 2004/292/ES z 30. marca 2004 o zavedení systému TRACES (10) sa ustanovuje, že členské štáty majú TRACES používať od 1. apríla 2004. TRACES je nevyhnutný z hľadiska účinného monitorovania obchodu so zvieratami a produktmi živočíšneho pôvodu, a mal by sa preto používať na zasielanie údajov o pohybe uvedených produktov a obchodovaní s nimi medzi Grónskom a Úniou.

               (10)

               Prípady vypuknutia chorôb zvierat uvedených v smernici Rady 82/894/EHS z 21. decembra 1982 týkajúcej sa hlásenia nákaz zvierat v Spoločenstve (11) sa Komisii majú oznamovať prostredníctvom systému oznamovania chorôb zvierat (ADNS – Animal Disease Notification System) v súlade s rozhodnutím Komisie 2005/176/ES z 1. marca 2005 o stanovení písomnej formy a kódov na oznamovanie chorôb zvierat podľa smernice Rady 82/894/EHS (12). V prípade dotknutých produktov by sa tieto ustanovenia mali vzťahovať aj na Grónsko.

               (11)

               V nariadení Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (13), sa zriadil systém rýchleho varovania na oznamovanie priameho alebo nepriameho rizika pre zdravie ľudí vyplývajúceho z potravín alebo krmív. V prípade dotknutých produktov by sa uvedené ustanovenia mali vzťahovať aj na Grónsko.

               (12)

               Predtým, ako môže Grónsko začať uskutočňovať veterinárne kontroly produktov vstupujúcich do Grónska z tretích krajín, by sa mala v Grónsku vykonať inšpekcia Únie, aby sa overilo, že jedno alebo viaceré miesta hraničnej kontroly v Grónsku spĺňajú požiadavky ustanovené v smernici 97/78/ES, nariadení Komisie (ES) č. 136/2004 z 22. januára 2004, ktorým sa ustanovujú postupy pre veterinárne kontroly produktov dovážaných z tretích krajín na hraničných inšpekčných staniciach (14), a v rozhodnutí Komisie 2001/812/ES z 21. novembra 2001, ktorým sa stanovujú požiadavky na schvaľovanie hraničných inšpekčných miest zodpovedných za veterinárne kontroly výrobkov, ktoré vstupujú do Spoločenstva z tretích krajín (15).

               (13)

               V prípade, že výsledky uvedenej inšpekcie sú pozitívne, jedno alebo viaceré miesta hraničnej kontroly v Grónsku by sa mali uviesť v rozhodnutí Komisie 2009/821/ES z 28. septembra 2009, ktorým sa zostavuje zoznam schválených hraničných inšpekčných staníc, ustanovujú určité pravidlá o inšpekciách vykonávaných veterinárnymi odborníkmi Komisie a ustanovujú veterinárne jednotky v TRACES (16). S cieľom zabezpečiť účinnú kontrolu produktov, na ktoré sa vzťahuje toto rozhodnutie a ktoré vstupujú do Grónska a do Únie, je vhodné, aby sa toto rozhodnutie uplatňovalo od uvedenia jedného alebo viacerých miest hraničnej kontroly v Grónsku v rozhodnutí 2009/821/ES.

               (14)

               Toto rozhodnutie nemá vplyv na žiadne prípadné opatrenia súvisiace s dovozom produktov rybného hospodárstva, ktoré vychádzajú z Protokolu (č. 34) o osobitnej úprave pre Grónsko, ktorý je pripojený k zmluvám,

         PRIJALA TOTO ROZHODNUTIE:
   Článok 1
   Predmet úpravy a rozsah pôsobnosti
   Týmto rozhodnutím sa stanovujú zjednodušené pravidlá a postupy uplatňovania sanitačných kontrol produktov rybného hospodárstva, lastúrnikov, ostnatokožcov, plášťovcov, morských ulitníkov, vedľajších produktov z nich a produktov odvodených z týchto vedľajších produktov (ďalej len „produkty“), ktoré majú pôvod v Grónsku alebo vstupujú do Grónska z tretích krajín a potom sa dovážajú z Grónska do Únie (ďalej len „produkty s pôvodom v Grónsku“).
   Článok 2
   Vymedzenie pojmov
   Na účely tohto rozhodnutia sa uplatňuje toto vymedzenie pojmov:

               a)

               „lastúrniky“ sú mäkkýše vymedzené v bode 2.1 oddielu 2 prílohy I k nariadeniu (ES) č. 853/2004;

               b)

               „produkty rybného hospodárstva“ sú produkty vymedzené v bode 3.1 oddielu 3 prílohy I k nariadeniu (ES) č. 853/2004;

               c)

               „vedľajšie produkty a produkty odvodené z týchto vedľajších produktov“ sú živočíšne vedľajšie produkty a odvodené produkty v zmysle článku 3 bodov 1 a 2 nariadenia (ES) č. 1069/2009, pokiaľ sú odvodené z produktov rybného hospodárstva, lastúrnikov, ostnatokožcov, plášťovcov alebo morských ulitníkov;

               d)

               „produkty s pôvodom v Grónsku“ sú produkty ustanovené v písmenách a), b) a c) tohto článku vymedzené v súlade s ustanoveniami prílohy III k rozhodnutiu 2001/822/ES.

         Článok 3
   Všeobecné pravidlá sanitačných kontrol produktov medzi Úniou a Grónskom
   1.   Dánsko a Grónsko zabezpečia, aby sa v Grónsku vykonávali príslušné právne akty Únie, ktoré sa vzťahujú na produkty vymedzené v článku 2.
   2.   Členské štáty nevykonávajú príslušné veterinárne kontroly na produktoch, na ktoré sa vzťahuje toto rozhodnutie. Produkty s pôvodom v Grónsku sa uvádzajú na vnútorný trh v súlade so sanitačnými pravidlami, ktoré sa uplatňujú v rámci Únie, ak Dánsko a Grónsko zabezpečia najmä úplné splnenie týchto podmienok:

               a)

               v Grónsku sa transponujú a vykonajú uplatniteľné pravidlá ustanovené v právnych aktoch Únie týkajúcich sa zdravia zvierat a bezpečnosti potravín, ktoré sa vzťahujú na produkty;

               b)

               príslušné orgány v Dánsku a v Grónsku zostavia a aktualizujú zoznam prevádzkovateľov v oblasti krmív a potravín, ktorí boli zaregistrovaní v súlade s článkom 31 nariadenia (ES) č. 882/2004;

               c)

               zásielky produktov expedovaných z Grónska do Únie sú v súlade s uplatniteľnými pravidlami ustanovenými v právnych aktoch Únie týkajúcich sa zdravia zvierat a bezpečnosti potravín.

         Článok 4
   Plány monitorovania živočíchov akvakultúry
   Dánsko a Grónsko predkladajú v súlade so smernicou 96/23/ES Komisii na schválenie plány monitorovania na zisťovanie prítomnosti rezíduí a látok pri živočíchoch akvakultúry v Grónsku.
   Článok 5
   Kontroly produktov vstupujúcich do Grónska z tretích krajín
   1.   Veterinárne kontroly zásielok produktov, ktoré vstupujú do Grónska z tretích krajín, sa vykonávajú v súlade s pravidlami ustanovenými v smernici 97/78/ES.
   Komisia na uľahčenie týchto veterinárnych kontrol poskytne príslušným orgánom Dánska a Grónska kódy KN produktov, ktorých zoznam sa uvádza v prílohe I k rozhodnutiu Komisie 2007/275/ES.
   2.   Návrhy miest hraničnej kontroly v Grónsku sa predkladajú Komisii na schválenie v súlade s článkom 6 ods. 2 smernice 97/78/ES.
   Zoznam miest hraničnej kontroly schválených pre Grónsko sa začlení do zoznamu miest hraničnej kontroly v členských štátoch schválených v súlade so smernicami 91/496/EHS a 97/78/ES.
   Článok 6
   Informačný systém
   1.   Údaje o pohybe a obchodných tokoch produktov do Grónska a z Grónska sa zasielajú v dánskom jazyku prostredníctvom integrovaného počítačového veterinárneho systému (TRACES) v súlade s rozhodnutím 2004/292/ES.
   2.   Oznamovanie chorôb vodných živočíchov týkajúcich sa produktov v Grónsku prebieha prostredníctvom systému oznamovania chorôb zvierat (ADNS) v súlade so smernicou 82/894/EHS a s rozhodnutím 2005/176/ES.
   3.   Oznamovanie priamych alebo nepriamych rizík pre zdravie ľudí vyplývajúcich z produktov v Grónsku prebieha prostredníctvom systému rýchleho varovania pre potraviny a krmivá (RASFF – rapid alert system for feed and food) zriadeného nariadením (ES) č. 178/2002.
   Článok 7
   Identifikačná značka
   Zásielky produktov expedované z Grónska do Únie sa označujú identifikačnou značkou Grónska „GL“ v súlade s pravidlami stanovenými v oddiele I časti B prílohy II k nariadeniu (ES) č. 853/2004.
   Článok 8
   Potvrdenie splnenia podmienok ustanovených v tomto rozhodnutí
   Dánsko a Grónsko predložia Komisii pred dátumom uvedeným v článku 9, od ktorého sa toto rozhodnutie uplatňuje, písomné potvrdenie, že sa prijali opatrenia potrebné na uplatňovanie tohto rozhodnutia.
   Článok 9
   Nadobudnutie účinnosti a uplatniteľnosť
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od dátumu uvedenia prvého miesta hraničnej kontroly v Grónsku v rozhodnutí Komisie 2009/821/ES.

      V Luxemburgu 28. júna 2011

            Za Radu

            predseda

         FAZEKAS S.

      (1)  Ú. v. ES L 314, 30.11.2001, s. 1.

      (2)  Ú. v. EÚ L 165, 30.4.2004, s. 1.

      (3)  Ú. v. ES L 24, 30.1.1998, s. 9.

      (4)  Ú. v. EÚ L 116, 4.5.2007, s. 9.

      (5)  Ú. v. EÚ L 300, 14.11.2009, s. 1.

      (6)  Ú. v. EÚ L 139, 30.4.2004, s. 55.

      (7)  Ú. v. EÚ L 328, 24.11.2006, s. 14.

      (8)  Ú. v. ES L 125, 23.5.1996, s. 10.

      (9)  Ú. v. ES L 224, 18.8.1990, s. 29.

      (10)  Ú. v. EÚ L 94, 31.3.2004, s. 63.

      (11)  Ú. v. ES L 378, 31.12.1982, s. 58.

      (12)  Ú. v. EÚ L 59, 5.3.2005, s. 40.

      (13)  Ú. v. ES L 31, 1.2.2002, s. 1.

      (14)  Ú. v. EÚ L 21, 28.1.2004, s. 11.

      (15)  Ú. v. ES L 306, 23.11.2001, s. 28.

      (16)  Ú. v. EÚ L 296, 12.11.2009, s. 1.


title: Rozhodnutie Európskeho parlamentu (EÚ) 2017/1707 z 27. apríla 2017 o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2015

text:
               29.9.2017

               SK

               Úradný vestník Európskej únie

               L 252/299

         ROZHODNUTIE EURÓPSKEHO PARLAMENTU (EÚ) 2017/1707
   z 27. apríla 2017
   o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0053/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (4), a najmä na jeho článok 14,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0116/2017),

               1.

               schvaľuje účtovnú závierku Európskej agentúry pre bezpečnosť a ochranu zdravia pri práci za rozpočtový rok 2015;

               2.

               poveruje svojho predsedu, aby postúpil toto rozhodnutie riaditeľke Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 179.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 216, 20.8.1994, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2017/477 z 3. marca 2017 o pozícii, ktorá sa má v mene Európskej únie prijať v Rade pre spoluprácu zriadenej na základe Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej v súvislosti s organizáciou práce Rady pre spoluprácu, Výboru pre spoluprácu, špecializovaných podvýborov alebo akýchkoľvek iných orgánov

text:
               18.3.2017

               SK

               Úradný vestník Európskej únie

               L 73/15

         ROZHODNUTIE RADY (EÚ) 2017/477
   z 3. marca 2017
   o pozícii, ktorá sa má v mene Európskej únie prijať v Rade pre spoluprácu zriadenej na základe Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej v súvislosti s organizáciou práce Rady pre spoluprácu, Výboru pre spoluprácu, špecializovaných podvýborov alebo akýchkoľvek iných orgánov
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 1 a článok 37,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a články 207 a 209 v spojení s článkom 218 ods. 9,
   so zreteľom na návrh Európskej komisie a vysokého predstaviteľa Únie pre zahraničné veci a bezpečnostnú politiku,
   keďže:

               (1)

               V článku 281 ods. 3 Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej (1) (ďalej len „dohoda“) sa stanovuje predbežné vykonávanie dohody ako celku alebo jej časti.

               (2)

               V článku 3 rozhodnutia Rady (EÚ) 2016/123 (2) sa ustanovuje, ktoré časti dohody sa majú predbežne vykonávať. Uvedené časti dohody sa predbežne vykonávajú od 1. mája 2016.

               (3)

               Podľa článku 268 ods. 7 dohody Rada pre spoluprácu prijme svoj rokovací poriadok.

               (4)

               Podľa článku 268 ods. 6 a článku 269 ods. 3 dohody predsedá Rade pre spoluprácu a Výboru pre spoluprácu striedavo zástupca Európskej únie a zástupca Kazašskej republiky.

               (5)

               Podľa článku 269 ods. 1 dohody Rade pre spoluprácu pomáha pri plnení jej úloh Výbor pre spoluprácu.

               (6)

               Podľa článku 269 ods. 7 dohody Rada pre spoluprácu stanoví vo svojom rokovacom poriadku úlohy a spôsob práce Výboru pre spoluprácu, ako aj každého podvýboru alebo orgánu, ktorý Rada pre spoluprácu zriadila.

               (7)

               Podľa článku 269 ods. 5 dohody sa Výbor pre spoluprácu schádza v osobitnom zložení s cieľom riešiť príslušné otázky súvisiace s hlavou III (Obchod a podnikanie). Podľa článku 269 ods. 6 dohody Rada pre spoluprácu môže rozhodnúť o zriadení špecializovaných podvýborov alebo akýchkoľvek iných orgánov, ktoré jej budú môcť pomáhať pri plnení jej úloh a určiť zloženie a stanoviť úlohy takýchto podvýborov alebo orgánov ako aj spôsob ich práce.

               (8)

               Podľa článku 268 ods. 1 dohody má Rada pre spoluprácu dohliadať na vykonávanie tejto dohody a pravidelne toto vykonávanie preskúmavať. V súlade s článkom 268 ods. 4 dohody môže Rada pre spoluprácu delegovať na Výbor pre spoluprácu ktorúkoľvek zo svojich právomocí vrátane právomoci prijímať záväzné rozhodnutia. Podľa článku 268 ods. 3 dohody má Rada pre spoluprácu právomoc aktualizovať alebo meniť prílohy k tejto dohode na základe konsenzu oboch zmluvných strán bez toho, aby tým boli dotknuté akékoľvek konkrétne ustanovenia hlavy III (Obchod a podnikanie).

               (9)

               Podľa článku 25 ods. 3 dohody Rada pre spoluprácu zriadi podvýbor pre colnú spoluprácu. Podľa článku 25 ods. 4 dohody sa má uskutočňovať pravidelný dialóg o otázkach upravených v kapitole 2 dohody. Výbor pre spoluprácu môže takisto stanoviť pravidlá takéhoto dialógu, ako sa stanovuje v článku 25 ods. 4 dohody.

               (10)

               S cieľom zabezpečiť účinné vykonávanie dohody by sa mal čo najskôr prijať rokovací poriadok Rady pre spoluprácu, Výboru pre spoluprácu a podvýborov.

               (11)

               Pozícia Únie v Rade pre spoluprácu by preto mala byť založená na pripojených návrhoch rozhodnutí,

         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene Únie zaujať v Rade pre spoluprácu zriadenej podľa článku 268 ods. 1 Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej, je založená na návrhoch rozhodnutí Rady pre spoluprácu pripojených k tomuto rozhodnutiu, pokiaľ ide o:

               —

               prijatie rokovacieho poriadku Rady pre spoluprácu a rokovacieho poriadku Výboru pre spoluprácu, špecializovaných podvýborov alebo akýchkoľvek iných orgánov;

               —

               zriadenie podvýboru pre spravodlivosť, slobodu a bezpečnosť, podvýboru pre energiu, dopravu, životné prostredie a zmenu klímy a podvýboru pre colnú spoluprácu.

         2.   Menšie technické opravy k návrhom rozhodnutí Rady pre spoluprácu môžu schváliť zástupcovia Únie v Rade pre spoluprácu bez ďalšieho rozhodnutia Rady.
   Článok 2
   Rade pre spoluprácu predsedá zo strany Únie vysoký predstaviteľ Únie pre zahraničné veci a bezpečnostnú politiku v súlade so svojimi zodpovednosťami podľa zmlúv a vo svojej funkcii predsedu Rady pre zahraničné veci.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 3. marca 2017

            Za Radu

            predseda

         M. FARRUGIA

      (1)  Ú. v. EÚ L 29, 4.2.2016, s. 3.

      (2)  Rozhodnutie Rady (EÚ) 2016/123 z 26. októbra 2015 o podpise v mene Európskej únie a predbežnom vykonávaní Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej (Ú. v. EÚ L 29, 4.2.2016, s. 1).

      NÁVRH
      ROZHODNUTIE RADY PRE SPOLUPRÁCU MEDZI EÚ A KAZAŠSKOU REPUBLIKOU č. 1/2017
      z …,
      ktorým prijíma svoj rokovací poriadok a rokovací poriadok Výboru pre spoluprácu, špecializovaných podvýborov alebo akýchkoľvek iných orgánov
      RADA PRE SPOLUPRÁCU MEDZI EÚ A KAZAŠSKOU REPUBLIKOU,
      so zreteľom na Dohodu o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej (1) (ďalej len „dohoda“), a najmä na jej článok 268,
      keďže:

                  (1)

                  V súlade s článkom 281 ods. 3 dohody sa od 1. mája 2016 predbežne vykonávajú časti dohody.

                  (2)

                  Podľa článku 268 ods. 7 dohody Rada pre spoluprácu prijme svoj rokovací poriadok.

                  (3)

                  Podľa článku 269 ods. 1 dohody Rade pre spoluprácu pomáha pri plnení jej úloh Výbor pre spoluprácu.

                  (4)

                  Podľa článku 269 ods. 6 dohody Rada pre spoluprácu môže rozhodnúť o zriadení špecializovaných podvýborov alebo akýchkoľvek iných orgánov, ktoré jej budú môcť pomáhať pri plnení jej úloh, pričom Rada pre spoluprácu určuje zloženie a stanovuje úlohy takýchto podvýborov alebo orgánov, ako aj spôsob ich práce.

                  (5)

                  Podľa článku 25 ods. 3 dohody Rada pre spoluprácu zriadi podvýbor pre colnú spoluprácu.

                  (6)

                  Podľa článku 269 ods. 7 dohody Rada pre spoluprácu stanoví vo svojom rokovacom poriadku úlohy a spôsob práce Výboru pre spoluprácu, ako aj každého podvýboru alebo orgánu, ktorý zriadila.

                  (7)

                  Na zasadnutí Rady pre spoluprácu, ktoré sa konalo 6. októbra 2016 v Bruseli, sa Rada rozhodla prijať svoj rokovací poriadok prostredníctvom výmeny verbálnych nót,

            PRIJALA TOTO ROZHODNUTIE:
      Článok 1
      Týmto sa prijíma rokovací poriadok Rady pre spoluprácu a rokovací poriadok Výboru pre spoluprácu, špecializovaných podvýborov alebo akýchkoľvek iných orgánov vytvorených Radou pre spoluprácu v znení uvedenom v prílohách I a II.
      Článok 2
      Toto rozhodnutie nadobúda účinnosť dňom jeho prijatia.

         V …

               Za Radu pre spoluprácu

               predseda

         (1)  Ú. v. EÚ L 29, 4.2.2016, s. 3.

         PRÍLOHA I

            ROKOVACÍ PORIADOK RADY PRE SPOLUPRÁCU

         Článok 1
         Všeobecné ustanovenia
         1.   Rada pre spoluprácu zriadená v súlade s článkom 268 ods. 1 dohody plní svoje úlohy v súlade s článkom 268 dohody.
         2.   V súlade s článkom 268 ods. 5 dohody, Rada pre spoluprácu sa skladá zo zástupcov zmluvných strán. V zložení Rady pre spoluprácu sa zohľadňujú osobitné otázky, ktoré sa majú riešiť na danom zasadnutí. Rada pre spoluprácu zasadá na úrovni ministrov.
         3.   V súlade s článkom 268 ods. 2 dohody a na účely dosiahnutia cieľov uvedenej dohody, má Rada pre spoluprácu právomoc prijímať rozhodnutia, ktoré sú pre zmluvné strany záväzné. Rada pre spoluprácu prijme vhodné opatrenia na vykonávanie svojich rozhodnutí, a to v prípade potreby aj splnomocnením osobitných orgánov zriadených na základe tejto dohody konať v jej mene. Rada pre spoluprácu môže vydávať aj odporúčania. Rozhodnutia a odporúčania sa prijímajú dohodou zmluvných strán po ukončení príslušných vnútorných postupov. Rada pre spoluprácu môže delegovať svoje právomoci na Výbor pre spoluprácu.
         4.   Zmluvné strany, na ktoré sa tento rokovací poriadok vzťahuje, sú tie, ktoré sú stanovené v článku 285 dohody.
         Článok 2
         Predsedníctvo
         Zmluvné strany striedavo predsedajú Rade pre spoluprácu počas obdobia 12 mesiacov. Prvé obdobie sa začína dňom prvého zasadnutia Rady pre spoluprácu a končí sa 31. decembra toho istého roku.
         Článok 3
         Zasadnutia
         1.   Rada pre spoluprácu zasadá raz ročne, ako aj vždy, keď si to vyžadujú okolnosti, a to po vzájomnej dohode zmluvných strán. Ak sa zmluvné strany nedohodnú inak, zasadnutia Rady pre spoluprácu sa konajú na obvyklom mieste konania zasadnutí Rady Európskej únie.
         2.   Každé zasadnutie Rady pre spoluprácu sa uskutoční v deň, na ktorom sa zmluvné strany dohodli.
         3.   Zasadnutia Rady pre spoluprácu spoločne zvolávajú tajomníci Rady pre spoluprácu po dohode s predsedom Rady pre spoluprácu najneskôr 30 kalendárnych dní pred dňom zasadnutia.
         Článok 4
         Zastúpenie
         1.   Ak sa členovia Rady pre spoluprácu nemôžu zúčastniť, je možné ich zastúpiť. Ak si člen želá byť zastúpený, pred zasadnutím písomne oznámi predsedovi Rady pre spoluprácu meno svojho zástupcu.
         2.   Zástupca člena Rady pre spoluprácu vykonáva všetky práva daného člena.
         Článok 5
         Delegácie
         1.   Členov Rady pre spoluprácu môžu sprevádzať úradníci. Pred každým zasadnutím je predseda Rady pre spoluprácu informovaný prostredníctvom sekretariátu Rady pre spoluprácu o plánovanom zložení delegácie každej zmluvnej strany.
         2.   Rada pre spoluprácu môže po dohode medzi zmluvnými stranami pozvať zástupcov iných orgánov zmluvných strán alebo nezávislých odborníkov v danej oblasti, aby sa zúčastnili na jej zasadnutiach ako pozorovatelia alebo aby poskytli informácie o konkrétnych témach. Zmluvné strany sa dohodnú na podmienkach, za akých sa uvedení pozorovatelia môžu zúčastniť na zasadnutiach.
         Článok 6
         Sekretariát
         Úradník Generálneho sekretariátu Rady Európskej únie a úradník Kazašskej republiky vykonávajú spoločne funkciu tajomníkov Rady pre spoluprácu.
         Článok 7
         Korešpondencia
         1.   Korešpondencia adresovaná Rade pre spoluprácu sa posiela jednému z tajomníkov Rady pre spoluprácu, ktorý následne informuje druhého tajomníka.
         2.   Tajomníci Rady pre spoluprácu zabezpečia, aby sa korešpondencia adresovaná Rade pre spoluprácu postúpila predsedovi Rady pre spoluprácu a v prípade potreby sa rozposlala aj členom Rady pre spoluprácu.
         3.   Korešpondenciu predsedu Rady pre spoluprácu posielajú adresátom tajomníci Rady pre spoluprácu v jeho alebo jej mene. Táto korešpondencia sa v prípade potreby rozpošle členom Rady pre spoluprácu.
         Článok 8
         Dôvernosť
         Pokiaľ zmluvné strany nerozhodnú inak, zo zasadnutí Rady pre spoluprácu je vylúčená verejnosť. Keď zmluvná strana predloží Rade pre spoluprácu informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.
         Článok 9
         Program zasadnutí
         1.   Predseda Rady pre spoluprácu vypracuje predbežný program každého zasadnutia Rady pre spoluprácu. Tajomníci Rady pre spoluprácu ho odošlú adresátom uvedeným v článku 7 ods. 3 najneskôr 15 kalendárnych dní pred zasadnutím.
         Predbežný program zasadnutia obsahuje body, ktoré boli navrhnuté predsedovi Rady pre spoluprácu zaradenie do programu najneskôr 21 kalendárnych dní pred začiatkom zasadnutia. Takéto body nie sú zaradené do predbežného programu, pokiaľ neboli príslušné podporné dokumenty zaslané tajomníkom Rady pre spoluprácu pred dátumom odoslania programu.
         2.   Rada pre spoluprácu prijíma program na začiatku každého zasadnutia. Akýkoľvek bod, ktorý nie je zahrnutý do predbežného programu, môže byť do programu pridaný v prípade, že s tým zmluvné strany súhlasia.
         3.   Po konzultáciách so zmluvnými stranami môže predseda Rady pre spoluprácu skrátiť lehoty stanovené v odseku 1 s cieľom zohľadniť mimoriadne okolnosti.
         Článok 10
         Zápisnica
         1.   Návrh zápisnice z každého zasadnutia Rady pre spoluprácu vypracujú tajomníci Rady pre spoluprácu spoločne.
         2.   V zápisniciach sa vo všeobecnosti uvádza ku každému bodu programu:

                     a)

                     dokumentácia predložená Rade pre spoluprácu;

                     b)

                     vyhlásenia, ktoré sa zaznamenali do zápisnice na požiadanie člena Rady pre spoluprácu a

                     c)

                     záležitosti, na ktorých sa zmluvné strany dohodli, ako sú prijaté rozhodnutia, schválené vyhlásenia a akékoľvek závery.

               3.   Návrh zápisnice sa predkladá Rade pre spoluprácu na schválenie. Rada pre spoluprácu schváli uvedený návrh zápisnice na svojom nasledujúcom zasadnutí. Návrh zápisnice sa prípadne môže schváliť písomne.
         Článok 11
         Rozhodnutia a odporúčania
         1.   Rada pre spoluprácu prijíma rozhodnutia a vydáva odporúčania na základe vzájomnej dohody medzi zmluvnými stranami a po ukončení ich príslušných vnútorných postupov.
         2.   Rada pre spoluprácu môže takisto prijímať rozhodnutia alebo vydávať odporúčania písomným postupom, ak sa tak zmluvné strany dohodnú. Na uvedený účel predseda Rady pre spoluprácu rozpošle návrh rozhodnutia alebo odporúčania v písomnej podobe jej členom podľa článku 7 ods. 3 najneskôr 21 kalendárnych dní pred zasadnutím. Členovia Rady pre spoluprácu oznámia akékoľvek výhrady alebo zmeny, ktoré chcú vykonať v uvedenej lehote. Predseda Rady pre spoluprácu môže po konzultácii so zmluvnými stranami skrátiť túto lehotu s cieľom zohľadniť požiadavky súvisiace s konkrétnou okolnosťou.
         3.   Aktom Rady pre spoluprácu v zmysle článku 268 ods. 2 dohody sa priradí názov „rozhodnutie“ alebo „odporúčanie“, za ktorým nasleduje poradové číslo, dátum ich prijatia a opis ich predmetu. Rozhodnutia a odporúčania podpisuje predseda Rady pre spoluprácu a overujú tajomníci Rady pre spoluprácu. Rozhodnutia a odporúčania sa rozpošlú podľa článku 7 ods. 3 tohto rokovacieho poriadku. Každá zmluvná strana sa môže rozhodnúť uverejniť rozhodnutia a odporúčania Rady pre spoluprácu vo svojej príslušnej úradnej publikácii.
         4.   Každé rozhodnutie alebo odporúčanie Rady pre spoluprácu nadobúda účinnosť dňom prijatia, pokiaľ nie je v rozhodnutí alebo odporúčaní stanovené inak.
         Článok 12
         Jazyky
         1.   Úradnými jazykmi Rady pre spoluprácu sú úradné jazyky zmluvných strán.
         2.   Pracovnými jazykmi Rady pre spoluprácu sú angličtina a ruština. Pokiaľ sa nerozhodne inak, rokovania Rady pre spoluprácu vychádzajú z dokumentácie vyhotovenej v týchto jazykoch.
         Článok 13
         Výdavky
         1.   Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Rady pre spoluprácu, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s tlmočením počas zasadnutí Rady pre spoluprácu, prekladom a rozmnožovaním dokumentov znáša Únia.
         3.   Iné výdavky v súvislosti s materiálnym zabezpečením zasadnutí Rady pre spoluprácu uhradí tá zmluvná strana, ktorá organizuje uvedené zasadnutia.
         Článok 14
         Výbor pre spoluprácu a špecializované podvýbory
         1.   V súlade s článkom 269 ods. 1 dohody Výbor pre spoluprácu pomáha Rade pre spoluprácu pri vykonávaní jej úloh v oblastiach, v ktorých naň Rada pre spoluprácu delegovala právomoci. V súlade s článkom 269 ods. 2 dohody sa Výbor pre spoluprácu skladá zo zástupcov zmluvných strán, pričom v zásade ide o vyšších úradníkov.
         2.   Výbor pre spoluprácu pripravuje zasadnutia a rokovania Rady pre spoluprácu, v prípade potreby vykonáva rozhodnutia Rady pre spoluprácu a vo všeobecnosti zabezpečuje plynulý priebeh vzťahu pridruženia a riadne fungovanie dohody. Výbor pre spoluprácu posudzuje všetky záležitosti predložené Radou pre spoluprácu, ako aj všetky ostatné záležitosti, ktoré sa môžu vyskytnúť v priebehu bežného vykonávania dohody. Výbor pre spoluprácu predkladá Rade pre spoluprácu na schválenie návrhy alebo akékoľvek návrhy rozhodnutí alebo odporúčaní. V súlade s článkom 268 ods. 4 dohody môže Rada pre spoluprácu delegovať na Výbor pre spoluprácu ktorúkoľvek zo svojich právomocí vrátane právomoci prijímať záväzné rozhodnutia.
         3.   Výbor pre spoluprácu prijíma rozhodnutia a vydáva odporúčania, na ktoré je poverený podľa dohody.
         4.   V prípadoch, keď sa v dohode odkazuje na povinnosť alebo možnosť konzultácie alebo keď sa zmluvné strany na základe spoločnej dohody rozhodnú navzájom konzultovať, sa tieto konzultácie môžu uskutočniť v rámci Výboru pre spoluprácu, pokiaľ nie je v dohode stanovené inak. Ak zmluvné strany súhlasia, konzultácie môžu pokračovať na zasadnutí Rady pre spoluprácu.
         5.   V súlade s článkom 269 ods. 6 dohody Rada pre spoluprácu môže rozhodnúť o zriadení špecializovaných podvýborov alebo akýchkoľvek iných orgánov, ktoré jej budú môcť pomáhať pri plnení jej úloh a určuje zloženie a stanovuje úlohy takýchto podvýborov alebo orgánov, ako aj spôsob ich práce.
         6.   V súlade s článkom 25 ods. 3 dohody Rada pre spoluprácu zriadi podvýbor pre colnú spoluprácu.
         Článok 15
         Zmeny rokovacieho poriadku
         Tento rokovací poriadok sa môže meniť v súlade s článkom 11.

         PRÍLOHA II

            ROKOVACÍ PORIADOK VÝBORU PRE SPOLUPRÁCU A ŠPECIALIZOVANÝCH PODVÝBOROV ALEBO AKÝCHKOĽVEK INÝCH ORGÁNOV ZRIADENÝCH RADOU PRE SPOLUPRÁCU

         Článok 1
         Všeobecné ustanovenia
         1.   Výbor pre spoluprácu zriadený v súlade s článkom 269 ods. 1 Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej (ďalej len „dohoda“) pomáha Rade pre spoluprácu pri plnení jej úloh a plní úlohy stanovené v uvedenej dohode a úlohy ktorými ho poverila Rada pre spoluprácu. Podľa článku 269 ods. 7 dohody Rada pre spoluprácu stanoví vo svojom rokovacom poriadku úlohy a spôsob práce Výboru pre spoluprácu.
         2.   Výbor pre spoluprácu pripravuje zasadnutia a rokovania Rady pre spoluprácu, v prípade potreby vykonáva rozhodnutia Rady pre spoluprácu a vo všeobecnosti zabezpečuje plynulý priebeh vzťahu pridruženia a riadne fungovanie dohody. Výbor pre spoluprácu posudzuje všetky otázky predložené Radou pre spoluprácu, ako aj všetky ostatné otázky, ktoré sa môžu vyskytnúť v priebehu každodenného vykonávania dohody. Výbor pre spoluprácu predkladá Rade pre spoluprácu návrhy alebo akékoľvek návrhy rozhodnutí alebo odporúčaní na schválenie.
         3.   V súlade s článkom 269 ods. 2 dohody, Výbor pre spoluprácu sa skladá zo zástupcov zmluvných strán, pričom v zásade ide o vyšších úradníkov. Títo zástupcovia sú zodpovední za konkrétne otázky, ktoré sa majú riešiť na danom zasadnutí Výboru pre spoluprácu. V súlade s článkom 2 tohto rokovacieho poriadku Výboru pre spoluprácu striedavo predsedá zástupca Európskej únie a zástupca Kazašskej republiky.
         4.   Podľa článku 269 ods. 5 dohody, keď sa Výbor pre spoluprácu schádza v osobitnom zložení s cieľom riešiť príslušné otázky súvisiace s hlavou III (Obchod a podnikanie) dohody (ďalej len „v zložení pre otázky obchodu“), skladá sa z úradníkov Európskej komisie a Kazašskej republiky zodpovedných za obchod a záležitosti súvisiace s obchodom. V súlade s článkom 2 tohto rokovacieho poriadku vyšší zástupca Európskej komisie alebo Kazašskej republiky zodpovedný za obchod a záležitosti súvisiace s obchodom vykonáva funkciu predsedu Výboru pre spoluprácu v zložení pre otázky obchodu. Na zasadnutiach sa takisto zúčastňuje zástupca Európskej služby pre vonkajšiu činnosť.
         5.   V súlade s článkom 269 ods. 4 dohody, Výbor pre spoluprácu má právomoc prijímať rozhodnutia v prípadoch vymedzených v dohode a v oblastiach, v ktorých naň Rada pre spoluprácu delegovala svoje právomoci. Tieto rozhodnutia sú záväzné pre zmluvné strany, ktoré prijmú vhodné opatrenia potrebné na ich realizáciu. Výbor pre spoluprácu prijíma rozhodnutia na základe dohody zmluvných strán po ukončení príslušných vnútorných postupov prijímania.
         6.   Zmluvné strany v tomto rokovacom poriadku sú stanovené v článku 285 dohody.
         Článok 2
         Predsedníctvo
         Zmluvné strany striedavo predsedajú Výboru pre spoluprácu počas obdobia 12 mesiacov. Prvé obdobie sa začína dňom prvého zasadnutia Rady pre spoluprácu a končí sa 31. decembra toho istého roku.
         Článok 3
         Zasadnutia
         1.   Pokiaľ sa zmluvné strany nedohodnú inak, Výbor pre spoluprácu zasadá pravidelne aspoň raz ročne. Mimoriadne zasadnutia Výboru pre spoluprácu sa môžu uskutočniť na žiadosť jednej zo zmluvných strán a so súhlasom oboch zmluvných strán.
         2.   Zasadnutia Výboru pre spoluprácu zvoláva predseda na miesto a deň, na ktorých sa zmluvné strany dohodli. Sekretariát Výboru pre spoluprácu vydá oznámenie o zvolaní zasadnutia najneskôr 28 kalendárnych dní zasadnutím, pokiaľ sa zmluvné strany nedohodnú inak.
         3.   Výbor pre spoluprácu v zložení pre otázky obchodu zasadá aspoň raz ročne, ako aj vždy, keď si to vyžadujú okolnosti, na základe vzájomnej dohody zmluvných strán. Zasadnutia zvoláva predseda Výboru pre spoluprácu v zložení pre otázky obchodu na miesto, deň a spôsobom, na akom sa dohodli zmluvné strany. Sekretariát Výboru pre spoluprácu v zložení pre otázky obchodu vydá oznámenie o zvolaní zasadnutia najneskôr 15 kalendárnych dní pred zasadnutím, pokiaľ sa zmluvné strany nedohodnú inak.
         4.   Ak je to možné, pravidelné zasadnutia Výboru pre spoluprácu sa zvolá v dostatočnom predstihu pred pravidelnými zasadnutiami Rady pre spoluprácu.
         5.   Vo výnimočných prípadoch, a ak s tým zmluvné strany súhlasia, sa zasadnutia Výboru pre spoluprácu môžu uskutočniť s použitím akýchkoľvek dohodnutých technických prostriedkov, ako napríklad videokonferencie.
         Článok 4
         Delegácie
         Pred každým zasadnutím sú zmluvné strany informované prostredníctvom sekretariátu Výboru pre spoluprácu o plánovanom zložení delegácií každej zmluvnej strany, ktoré sa zúčastňujú na zasadnutí.
         Článok 5
         Sekretariát
         1.   Zástupca Európskej služby pre vonkajšiu činnosť a zástupca ministerstva zahraničných vecí Kazašskej republiky spoločne plnia úlohy tajomníkov Výboru pre spoluprácu. Spoločne vykonávajú sekretárske úlohy v duchu vzájomnej dôvery a spolupráce, pokiaľ sa v tomto rokovacom poriadku nestanovuje inak.
         2.   Úradník Európskej komisie a úradník Kazašskej republiky, ktorí sú zodpovední za obchod a záležitosti súvisiace s obchodom, vykonávajú spoločne funkciu tajomníkov Výboru pre spoluprácu v zložení pre otázky obchodu.
         Článok 6
         Korešpondencia
         1.   Korešpondencia adresovaná Výboru pre spoluprácu sa posiela jednému z tajomníkov Výboru pre spoluprácu, ktorý následne informuje druhého tajomníka.
         2.   Tajomníci Výboru pre spoluprácu zabezpečia, aby sa korešpondencia adresovaná Výboru pre spoluprácu postúpila predsedovi Výboru pre spoluprácu a aby sa v prípade potreby rozposlala ako dokumenty uvedené v článku 7.
         3.   Korešpondenciu predsedu Výboru pre spoluprácu posielajú tajomníci Výboru pre spoluprácu adresátom v jeho mene. Táto korešpondencia sa v prípade potreby rozpošle v súlade s článkom 7.
         Článok 7
         Dokumenty
         1.   Dokumenty rozposielajú tajomníci Výboru pre spoluprácu.
         2.   Zmluvná strana zašle svoje dokumenty svojmu tajomníkovi, ktorý ich zašle tajomníkovi druhej zmluvnej strany.
         3.   Tajomník Únie rozposiela dokumenty príslušným zástupcom Únie a kópiu takejto korešpondencie systematicky zasiela tajomníkovi Kazašskej republiky.
         4.   Tajomník Kazašskej republiky rozposiela dokumenty príslušným zástupcom Kazašskej republiky a kópiu takejto korešpondencie systematicky zasiela tajomníkovi Únie.
         Článok 8
         Dôvernosť
         Pokiaľ sa zmluvné strany nedohodnú inak, zo zasadnutí Výboru pre spoluprácu je vylúčená verejnosť. Keď zmluvná strana predloží Výboru pre spoluprácu informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.
         Článok 9
         Program zasadnutí
         1.   Sekretariát Výboru pre spoluprácu vypracuje predbežný program každého zasadnutia Výboru pre spoluprácu, ako aj návrh operatívnych záverov stanovených v článku 10, a to na základe návrhov zmluvných strán. Predbežný program obsahuje body, v súvislosti s ktorými dostal sekretariát Výboru pre spoluprácu žiadosť o zaradenie do programu od jednej zo zmluvných strán. Body programu sa podložia relevantnými dokumentmi a predložia sa najneskôr 21 kalendárnych dní pred zasadnutím.
         2.   Predbežný program spolu s príslušnými dokumentmi sa rozposiela v súlade s článkom 7 najneskôr 15 kalendárnych dní pred zasadnutím.
         3.   Výbor pre spoluprácu prijíma program na začiatku každého zasadnutia. Akékoľvek body, ktoré nie sú zahrnuté do predbežného programu, môžu byť do programu pridané v prípade, že s tým zmluvné strany súhlasia.
         4.   Predseda zasadnutia Výboru pre spoluprácu môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých odborníkov v danej oblasti na báze ad hoc, aby sa zúčastnili na zasadnutiach Výboru pre spoluprácu s cieľom poskytnúť informácie o konkrétnych témach. Zmluvné strany zabezpečia, aby uvedení zástupcovia alebo odborníci rešpektovali všetky požiadavky dôvernosti.
         5.   Predseda zasadnutia Výboru pre spoluprácu môže po konzultáciách so zmluvnými stranami skrátiť lehoty stanovené v odsekoch 1 a 2 s cieľom zohľadniť osobitné okolnosti.
         Článok 10
         Zápisnica a operatívne závery
         1.   Návrh zápisnice z každého zasadnutia Výboru pre spoluprácu vypracujú tajomníci Výboru pre spoluprácu spoločne.
         2.   V zápisniciach sa vo všeobecnosti uvádza ku každému bodu programu:

                     a)

                     zoznam účastníkov zasadnutia, zoznam úradníkov, ktorí ich sprevádzali, a zoznam prípadných pozorovateľov alebo odborníkov, ktorí sa zúčastnili na zasadnutí;

                     b)

                     dokumentácia predložená Výboru pre spoluprácu;

                     c)

                     vyhlásenia, ktoré sa zaznamenali do zápisnice na požiadanie Výboru pre spoluprácu a

                     d)

                     operatívne závery zo zasadnutia podľa ustanovenia v odseku 4.

               3.   Návrh zápisnice sa predloží na schválenie Výboru pre spoluprácu na jeho ďalšom zasadnutí. Návrh zápisnice sa prípadne môže odsúhlasiť písomne. Návrh zápisnice Výboru pre spoluprácu v zložení pre otázky obchodu je potrebné schváliť do 28 kalendárnych dní po každom zasadnutí. Kópia sa zašle všetkým adresátom uvedeným v článku 7.
         4.   Návrh operatívnych záverov z každého zasadnutia Výboru pre spoluprácu vypracuje tajomník Výboru pre spoluprácu zmluvnej strany predsedajúcej Výboru pre spoluprácu. Uvedené návrhy operatívnych záverov sa rozpošle zmluvným stranám spoločne s programom zvyčajne najneskôr 15 kalendárnych dní pred začiatkom nasledujúceho zasadnutia. Uvedený návrh operatívnych záverov sa v priebehu zasadnutia aktualizuje tak, aby na konci zasadnutia Výbor pre spoluprácu, pokiaľ sa zmluvné strany nedohodnú inak, prijal operatívne závery, v ktorých sa odzrkadľujú následné opatrenia zmluvných strán. Po schválení sa operatívne závery pripoja k zápisnici a ich vykonávanie sa preskúma počas nasledujúceho zasadnutia Výboru pre spoluprácu. Na tento účel Výbor pre spoluprácu prijme vzor, ktorý umožní sledovať každé opatrenie podľa konkrétnej lehoty na jeho vykonanie.
         Článok 11
         Rozhodnutia a odporúčania
         1.   V osobitných prípadoch, keď je Výboru pre spoluprácu dohodou udelená právomoc prijímať rozhodnutia alebo vydávať odporúčania alebo keď naň túto právomoc deleguje Rada pre spoluprácu, Výbor pre spoluprácu prijíma tieto rozhodnutia alebo vydáva odporúčania. Výbor pre spoluprácu prijíma rozhodnutia a vydáva odporúčania na základe vzájomnej dohody zmluvných strán a po ukončení príslušných vnútorných postupov. Každé rozhodnutie alebo odporúčanie podpíše predseda Výboru pre spoluprácu a overia tajomníci Výboru pre spoluprácu.
         2.   Výbor pre spoluprácu môže prijímať rozhodnutia alebo vydávať odporúčania prostredníctvom písomného postupu, ak s tým zmluvné strany súhlasia. Písomný postup pozostáva z úradnej výmeny nót medzi tajomníkmi Výboru pre spoluprácu, ktorí konajú v zmysle dohody zmluvných strán. Na uvedený účel sa návrh rozhodnutia alebo odporúčania rozpošle v písomnej forme podľa článku 7 v lehote najneskôr 21 kalendárnych dní pred zasadnutím, počas ktorej sa musia oznámiť akékoľvek výhrady alebo zmeny. Predseda Výboru pre spoluprácu môže po konzultácii so zmluvnými stranami skrátiť lehoty stanovené v tomto odseku s cieľom zohľadniť osobitné okolnosti. Po schválení znenia rozhodnutie alebo odporúčanie podpíše predseda Výboru pre spoluprácu a overia tajomníci Výboru pre spoluprácu.
         3.   Akty Výboru pre spoluprácu sa nazývajú „rozhodnutie“ alebo „odporúčanie“. Každé rozhodnutie alebo odporúčanie Výboru pre spoluprácu nadobúda účinnosť dňom prijatia, pokiaľ v ňom nie je stanovené inak.
         4.   Rozhodnutia a odporúčania sa rozpošlú zmluvným stranám podľa článku 7.
         5.   Každá zmluvná strana sa môže rozhodnúť uverejniť rozhodnutia a odporúčania Výboru pre spoluprácu vo svojej príslušnej úradnej publikácii.
         Článok 12
         Správy
         Výbor pre spoluprácu na každom pravidelnom zasadnutí Rady pre spoluprácu podá Rade pre spoluprácu správu o svojej činnosti a o činnosti špecializovaných podvýborov alebo akýchkoľvek iných orgánov.
         Článok 13
         Jazyky
         1.   Úradnými jazykmi Výboru pre spoluprácu sú úradné jazyky zmluvných strán.
         2.   Pracovnými jazykmi Výboru pre spoluprácu sú angličtina a ruština. Pokiaľ sa nerozhodne inak, rokovania Výboru pre spoluprácu vychádzajú z dokumentácie vyhotovenej v týchto jazykoch.
         Článok 14
         Výdavky
         1.   Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Výboru pre spoluprácu, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s organizáciou zasadnutí Výboru pre spoluprácu a rozmnožovaním dokumentov hradí zmluvná strana, ktorá uvedené zasadnutia usporadúva.
         3.   Výdavky na tlmočenie počas zasadnutí Výboru pre spoluprácu a na preklad dokumentov do angličtiny alebo ruštiny alebo z angličtiny alebo ruštiny podľa článku 13 ods. 2 hradí zmluvná strana, ktorá uvedené zasadnutia usporadúva.
         Tlmočenie a preklad do alebo z iných jazykov hradí priamo žiadajúca zmluvná strana.
         4.   V prípade, že je potrebný preklad dokumentov do úradných jazykov Únie, výdavky znáša Únia.
         Článok 15
         Zmeny rokovacieho poriadku
         Tento rokovací poriadok sa môže zmeniť rozhodnutím Rady pre spoluprácu v súlade s článkom 268 ods. 1 dohody.
         Článok 16
         Špecializované podvýbory alebo akékoľvek iné orgány
         1.   Podvýbory sa skladajú zo zástupcov zmluvných strán, ktorí sa zúčastňujú na riešení špecifických otázok v jednotlivých špecializovaných podvýboroch. Pokiaľ nie je v dohode stanovené inak alebo v Rade pre spoluprácu dohodnuté inak, tento rokovací poriadok platí mutatis mutandis pre všetky podvýbory alebo akékoľvek iné orgány.
         2.   Podvýbory môžu v oblastiach ich právomocí okrem iného:

                     a)

                     byť fórom na výmenu názorov o akýchkoľvek otázkach spoločného záujmu, ako aj o budúcich opatreniach a zdrojoch potrebných na ich vykonávanie a uplatňovanie;

                     b)

                     uskutočňovať pravidelné konzultácie a monitorovať vykonávanie dohody;

                     c)

                     prijímať praktické postupy a opatrenia a opatrenia týkajúce sa otázok vymedzených v dohode;

                     d)

                     vydávať odporúčania;

                     e)

                     v prípade udelenia právomocí Radou pre spoluprácu konať v jej mene s cieľom vykonávať jej rozhodnutia v súlade s článkom 1 ods. 3 rokovacieho poriadku Rady pre spoluprácu.

               3.   Zasadnutia podvýborov alebo akýchkoľvek iných orgánov sa môžu konať pružne v prípade potreby osobne buď v Bruseli, alebo v Kazašskej republike, alebo napríklad prostredníctvom videokonferencie. Podvýbory a akékoľvek iné orgány sú platformou na monitorovanie pokroku, na diskusiu o určitých otázkach a výzvach vyplývajúcich z tohto procesu a na formulovanie odporúčaní a operatívnych záverov.
         4.   Sekretariátu Výboru pre spoluprácu sa zasiela kópia všetkej súvisiacej korešpondencie, dokumentov a oznámení, ktoré sa týkajú akéhokoľvek podvýboru alebo akéhokoľvek iného orgánu.
         Článok 17
         Tento rokovací poriadok platí pre Výbor pre spoluprácu v zložení pre otázky obchodu mutatis mutandis, pokiaľ nie je stanovené inak.

      NÁVRH
      ROZHODNUTIE RADY PRE SPOLUPRÁCU MEDZI EÚ A KAZAŠSKOU REPUBLIKOU č. 2/2017
      z …
      o zriadení troch špecializovaných podvýborov
      RADA PRE SPOLUPRÁCU MEDZI EÚ A KAZAŠSKOU REPUBLIKOU,
      so zreteľom na Dohodu o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej (1) (ďalej len „dohoda“), a najmä na jej článok 269 ods. 6,
      keďže:

                  (1)

                  V súlade s článkom 281 ods. 3 dohody sa od 1. mája 2016 predbežne vykonávajú časti dohody.

                  (2)

                  Podľa článku 269 ods. 6 dohody Rada pre spoluprácu môže rozhodnúť o zriadení špecializovaných podvýborov alebo akýchkoľvek iných orgánov, ktoré jej budú môcť pomáhať pri plnení jej úloh.

                  (3)

                  Podľa článku 25 ods. 3 dohody Rada pre spoluprácu zriadi podvýbor pre colnú spoluprácu.

                  (4)

                  S cieľom umožniť diskusie na odbornej úrovni o kľúčových oblastiach, ktoré patria do rozsahu pôsobnosti predbežného vykonávania dohody, by sa mali zriadiť dva špecializované podvýbory.

                  (5)

                  Po dohode zmluvných strán by malo byť možné zmeniť zoznam podvýborov,

            PRIJALA TOTO ROZHODNUTIE:
      Článok 1
      Týmto sa zriaďujú špecializované podvýbory uvedené v prílohe.
      Článok 2
      Rokovací poriadok špecializovaných podvýborov uvedených v prílohe sa riadi článkom 16 rokovacieho poriadku Výboru pre spoluprácu a špecializovaných podvýborov alebo akýchkoľvek iných orgánov vytvorených Radou pre spoluprácu, prijatého rozhodnutím č. 1/2017 Rady pre spoluprácu medzi EÚ a Kazašskou republikou.
      Článok 3
      Po dohode zmluvných strán je možné zmeniť zoznam špecializovaných podvýborov uvedených v prílohe.
      Článok 4
      Toto rozhodnutie nadobúda účinnosť dňom jeho prijatia.

         V … dňa …

               Za Radu pre spoluprácu

               predseda

         (1)  Ú. v. EÚ L 29, 4.2.2016, s. 3.

         PRÍLOHA

            ZOZNAM ŠPECIALIZOVANÝCH PODVÝBOROV

                     1.

                     Podvýbor pre spravodlivosť, slobodu a bezpečnosť

                     2.

                     Podvýbor pre energiu, dopravu, životné prostredie a zmenu klímy

                     3.

                     Podvýbor pre spoluprácu v colnej oblasti


title: Rozhodnutie politického a bezpečnostného výboru EULEX/1/2008 zo 7. februára 2008 o vymenovaní vedúceho misie Európskej únie na podporu právneho štátu v Kosove, EULEX KOSOVO

text:
               16.2.2008

               SK

               Úradný vestník Európskej únie

               L 42/99

      ROZHODNUTIE POLITICKÉHO A BEZPEČNOSTNÉHO VÝBORU EULEX/1/2008
   zo 7. februára 2008
   o vymenovaní vedúceho misie Európskej únie na podporu právneho štátu v Kosove, EULEX KOSOVO
   (2008/125/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí pododsek,
   so zreteľom na jednotnú akciu Rady 2008/124/SZBP (1) zo 4. februára 2008 o misii Európskej únie na podporu právneho štátu v Kosove, EULEX KOSOVO, a najmä na jej článok 12 ods. 2,
   keďže:

               (1)

               Politický a bezpečnostný výbor (PBV) 4. mája 2007 v zásade odsúhlasil návrh generálneho tajomníka/vysokého predstaviteľa na vymenovanie Yvesa de Kermabona za vedúceho misie Európskej únie na podporu právneho štátu v Kosove a vzal na vedomie, že formálne vymenovanie sa uskutoční po prijatí jednotnej akcie Rady, ktorou sa misia zriaďuje.

               (2)

               Rada prijala 4. februára 2008 jednotnú akciu 2008/124/SZBP.

               (3)

               V súlade s článkom 12 ods. 2 jednotnej akcie 2008/124/SZBP sa PBV v súlade s tretím odsekom článku 25 zmluvy poveruje prijímať príslušné rozhodnutia na účely vykonávania politickej kontroly a určovania strategického smerovania misie EULEX KOSOVO vrátane rozhodnutia vymenovať vedúceho misie,

         ROZHODOL TAKTO:
   Článok 1
   Yves de Kermabon sa týmto vymenúva za vedúceho misie Európskej únie na podporu právneho štátu v Kosove, EULEX KOSOVO.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do uplynutia účinnosti jednotnej akcie Rady 2008/124/SZBP.

      V Bruseli 7. februára 2008

            Za Politický a bezpečnostný výbor

            predseda

         M. IPAVIC

      (1)  Pozri stranu 92 tohto úradného vestníka.


title: 2011/20/EÚ: Rozhodnutie Európskej centrálnej banky z  13. decembra 2010 o zvýšení základného imania Európskej centrálnej banky (ECB/2010/26)

text:
               15.1.2011

               SK

               Úradný vestník Európskej únie

               L 11/53

         ROZHODNUTIE EURÓPSKEJ CENTRÁLNEJ BANKY
   z 13. decembra 2010
   o zvýšení základného imania Európskej centrálnej banky
   (ECB/2010/26)
   (2011/20/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 28.1,
   so zreteľom na nariadenie Rady (ES) č. 1009/2000 z 8. mája 2000 o zvýšení základného kapitálu Európskej centrálnej banky (1), a najmä na jeho článok 1,
   keďže:

               (1)

               Podľa článku 28.1 prvej vety štatútu ESCB základné imanie ECB je 5 miliárd EUR. Základné imanie ECB sa zvýšilo na 5 760 652 402,58 EUR v súlade s článkom 48.3 štatútu ESCB v dôsledku pristúpenia členských štátov k Únii a vstupu ich národných centrálnych bank do Európskemu systému centrálnych bánk.

               (2)

               V súlade s článkom 28.1 druhou vetou štatútu ESCB sa základné imanie ECB môže zvyšovať rozhodnutím Rady guvernérov prijatým kvalifikovanou väčšinou podľa článku 10.3 štatútu ESCB v medziach a za podmienok stanovených Radou Európskej únie postupom podľa článku 41 štatútu ESCB.

               (3)

               Podľa článku 1 nariadenia (ES) č. 1009/2000 Rada guvernérov ECB môže zvýšiť základné imanie ECB nad sumu uvedenú v prvej vete článku 28.1 štatútu ESCB o dodatočnú sumu až do výšky 5 miliárd EUR.

               (4)

               Podľa odôvodnenia 4 nariadenia (ES) č. 1009/2000 toto nariadenie stanovuje hranicu pre budúce zvýšenie základného imania ECB a umožňuje Rade guvernérov ECB v budúcnosti rozhodnúť o skutočnom zvýšení, aby bola zachovaná primeraná výška základného imania nevyhnutná na uskutočňovanie operácií ECB.

               (5)

               Vzhľadom na zvyšovanie bilančnej sumy ECB v posledných rokoch sa považuje za potrebné zvýšiť základné imanie ECB o 5 miliárd EUR, aby sa zachovala primeraná výška základného imania nevyhnutná na uskutočňovanie operácií ECB,

         PRIJALA TOTO ROZHODNUTIE:
   Článok 1
   Zvýšenie základného imania ECB
   Základné imanie ECB sa zvyšuje o 5 miliárd EUR z 5 760 652 402,58 EUR na 10 760 652 402,58 EUR.
   Článok 2
   Nadobudnutie účinnosti
   Toto rozhodnutie nadobúda účinnosť 29. decembra 2010.

      Vo Frankfurte nad Mohanom 13. decembra 2010

            prezident ECB

         Jean-Claude TRICHET

      (1)  Ú. v. ES L 115, 16.5.2000, s. 1.